Source: http://sportdk.sk/ihrisko-s-umelou-travou-banisko-2/
Timestamp: 2019-08-25 00:43:34+00:00
Document Index: 11828616

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7']

Ihrisko s umelou trávou (Banisko) | Dolný Kubín
Čl. 1 – Úvodné ustanovenia
1. Prevádzkový poriadok je spracovaný v súlade so zákonom č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov a vyhlášky č.525/2007 Z.z. o podrobnostiach o požiadavkách na telovýchovno-športové zariadenia.
2. Účelom prevádzkového poriadku je stanoviť práva a povinnosti prevádzkovateľa, fyzických a právnických osôb zdržiavajúcich sa na nekrytom ihrisku s umelou trávou, podmienky využívania a prevádzkovú dobu ihriska.
3. Multifunkčné ihrisko (ďalej len MI) sa nachádza na sídlisku Banisko, v katastrálnom území mesta Dolný Kubín. Ide o viacúčelové ihrisko s umelou trávou, oplotením, mantinelmi a ostatným vybavením pre loptové hry. Slúži prioritne pre prevádzkovanie aktivít pre obyvateľov mesta Dolný Kubín a spoločenské organizácie pôsobiace v meste.
4. Vlastníkom a prevádzkovateľom multifunkčného ihriska je mesto Dolný Kubín.
6. Užívateľom MI sa rozumie osoba, ktorá sa nachádza v priestore MI (užívateľ).
Čl. 2 – Všeobecné ustanovenia
1. Prevádzkový poriadok je záväzný pre všetky osoby zabezpečujúce prevádzku ihriska ako aj pre osoby, ktoré sa nachádzajú a vykonávajú výchovno-vzdelávaciu činnosť zameranú na športovú činnosť resp. rekreačno-športovú činnosť na ihrisku. Každý užívateľ je povinný oboznámiť sa s týmto prevádzkovým poriadkom a bez výnimky ho dodržiavať.
2. Na MI je dovolené vykonávať výhradne tie aktivity, na ktoré je ihrisko určené.
3. MI poskytuje široké možnosti pre rôzne športové aktivity, a to najmä: malý futbal, nohejbal, volejbal, tenis, hádzanú a basketbal.
Čl. 3 – Organizačné ustanovenia
1. Prevádzku riadi a za areál zodpovedá poverený správca zariadenia, ktorý areál spravuje. Bez vedomia správcu je vstup a pohyb v areáli MI zakázaný!
a) dodržiavať prevádzkový poriadok ihriska,
b) oboznámiť sa s prevádzkovým poriadkom MI ešte pred vstupom do priestoru MI,
c) riadiť sa pokynmi správcu, po neuposlúchnutí jeho pokynov môže byť osoba z priestoru MI s okamžitou platnosťou vykázaná,
d) správať sa tak, aby jeho konaním alebo nekonaním nedošlo k zraneniu, ujme na zdraví, alebo poškodeniu majetku mesta; užívateľ je plne zodpovedný za škody, ktoré vznikli jeho pričinením, za maloletú osobu zodpovedá jej zákonný zástupca,
e) bezodkladne nahlásiť správcovi prípadné škody na zariadení v celom priestore MI,
f) vstupovať (vystupovať) na plochu (z plochy) MI výhradne cez vstupný vchod MI,
g) pri vstupe na plochu MI používať vhodnú športovú obuv; odporúčaná je obuv značená: ,,SPORTING SHOES FOR ARTIFICIAL PITCH“,
h) v priestore MI a v jeho okolí udržiavať čistotu a poriadok,
i) za poriadok na MI zodpovedajú vyučujúci, vedúci športových krúžkov, ktorí zároveň zodpovedajú aj za stav celého objektu po ukončení krúžkovej činnosti,
j) bezodkladne odstrániť prípadné znečistenie priestoru a plochy MI,
k) dodržiavať zásady slušného správania a zamedziť neprimeraného hluku.
a) vodiť psov a iné zvieratá do priestoru celého areálu kde sa nachádza MI,
b) pohybovať sa a jazdiť na bicykloch a kolieskových korčuliach v celom priestore MI,
c) v celom areáli MI fajčiť, zakladať oheň a požívať alkoholické nápoje, ako aj toxické, omamné a psychotropné látky,
d) vstupovať na plochu MI so zmrzlinou, nápojmi a potravinami,
e) použitie sklenených fliaš a nádob v priestore MI,
f) prinášať do priestoru MI zábavnú pyrotechniku, zbrane, strelivo, horľavé látky a chemikálie,
g) vstupovať na plochu MI v kopačkách alebo inej obuvi so štupľami, v topánkach s podpätkom, ako aj v zablatenej alebo inak znečistenej obuvi,
h) preliezať a preskakovať mantinely MI,
i) predlžovať čas, ktorý bol zarezervovaný.
5. Za škody spôsobené na zdraví a majetku maloletým a mladistvými osobami nezodpovedá prevádzkovateľ ani správca ihriska. Zodpovednosť v danej veci má zákonný zástupca. Deti do 12 rokov musia byť na MI s dozorom jednej dospelej osoby.
6. Žiaci školy vstupujúci v čase vyučovania na MI iba v sprievode učiteľa alebo školu poverenej zodpovednej osoby.
Čl. 4 – Prevádzkové ustanovenia
1. Prevádzkové hodiny využívania MI pre jednotlivé kategórie sú obsahom prílohy č. 1 tohto prevádzkového poriadku.
2. Prednostné užívanie – poradie pri tvorbe harmonogramu využitia MI:
a) MI je prednostne k dispozícii pre aktivity obyvateľov mesta,
b) dlhodobé prenájmy (spravidla na obdobie školského roka),
c) krátkodobé rezervácie,
d) záujemcovia bez rezervácie – uprednostnené budú deti a mládež do 18 rokov.
3. Počas dní pracovného voľna, pracovného pokoja a v čase školských prázdnin je ihrisko k dispozícii na základe priebežných požiadaviek (rezervácie) zo strany občanov. Rezervácie sa uplatňujú u správcu MI vopred po vzájomnej dohode a zároveň sa vykoná aj platba.
4. Prevádzkovateľ má vyhradené právo operatívne upraviť prevádzkové hodiny podľa záujmu užívateľov,
5. V prípade nevyužitia MI užívateľmi stanovenými týmto prevádzkovým poriadkom môžu so súhlasom správcu MI využívať aj záujemcovia z inej kategórie.
6. Platbu za prenájom (krátkodobé rezervácie) MI je potrebné uhradiť poverenému správcovi MI v deň rezervácie.
7. Záujemcovia bez rezervácie vykonajú platbu za užívanie MI v deň prenájmu do rúk správcu ihriska.
8. Dlhodobý nájomca uzavrie písomnú nájomnú zmluvu s mestom Dolný Kubín.
9. Užívanie MI je pre deti a mládež do 18 rokov s trvalým pobytom v meste Dolný Kubín bezplatné, ale len v čase vyučovania.
10. Užívanie MI po čase vyhradenom na bezplatné užívanie je spoplatnené podľa cenníka uvedeného v prílohe č.1 tohto prevádzkového poriadku.
11. Správca MI vedie evidenciu o používaní MI a platbách za prenájom, ktoré odovzdá do pokladne mesta Dolný Kubín spolu s kópiou príslušnej časti prevádzkového denníka.
12. V prípade nepriaznivého počasia nebude pre záujemcov bez rezervácie MI v prevádzke.
13. V prípade krátkodobej rezervácie MI, ktorá nebude zo strany nájomcu využitá a minimálne 24 hodín pred rezervovaným termínom zrušená, sa platba za prenájom MI nevracia.
14. Finančné prostriedky získané za prenájom MI použije prevádzkovateľ výlučne na údržbu, opravy a iné náklady priamo súvisiace s prevádzkou MI.
15. Záujemcovia o rezerváciu MI počas víkendov a sviatkov sú povinný nahlásiť čas rezervácie v časovom predstihu min. 24 hodín.
Čl. 5 – Správca ihriska
1. Povinnosti správcu MI:
a) viesť prevádzkovú knihu ihriska s rozpisom o užívaní ihriska a platbách za prenájom,
b) odomykať a uzatvárať areál MI,
c) dbať o starostlivosť a údržbu ihriska podľa pokynov prevádzkovateľa MI,
d) rešpektovať pokyny prevádzky a údržby vydaných zhotoviteľom MI,
e) úzko spolupracovať s mestom Dolný Kubín pri zabezpečení prevádzkového poriadku ihriska ako i verejného poriadku,
f) podieľať sa na organizácii školských a verejných športových podujatí uskutočnených na MI,
g) dbať o dodržiavanie pravidiel BOZP a PO,
h) v prípade informovania o vzniku úrazu byť nápomocný pri podaní prvej pomoci, zabezpečiť príchod rýchlej zdravotnej služby,
i) viesť zošit údržby a opráv MI,
j) o vzniknutých škodách bezodkladne informovať.
2. Správca za svoju prácu poberá odmenu.
Čl. 6 – Opatrenia a postup v prípade poškodenia zdravia
1. Prvá pomoc musí byť poskytnutá s ohľadom na bezpečnosť postihnutého i záchrancu buď na mieste úrazu alebo na najbližšom bezpečnom mieste.
2. Prvú pomoc je povinný poskytnúť najbližší svedok úrazu. Použije k tomu zdravotnícky materiál zo skrinky prvej pomoci, ktorá je k dispozícii u správcu MI. Súbežne s poskytovaním prvej pomoci bezprostredný svedok úrazu ohlási vznik úrazu buď sám alebo pomocou najbližšej osoby správcovi MI.
– 112 – tiesňové volanie
– 150 – hasičská a záchranná služba
– 155 – záchranná zdravotnícka služba
– 158 – polícia
Čl. 7 – Záverečné ustanovenia
1. Kontrolu nad dodržiavaním ustanovení tohto prevádzkového poriadku vykonáva prevádzkovateľ MI alebo ním poverený zamestnanec a správca.
2. Za porušenie tohto prevádzkového poriadku môže byť uložená sankcia v zmysle zákona 372/1990Z.z. o priestupkoch a platných právnych predpisov.
← Ihrisko s umelou trávou (Brezovec)
Futbalový štadión MUDr. Ivana Chodáka →
Archív článkov Vyberte mesiac júl 2019 (1) jún 2019 (1) apríl 2019 (24) marec 2019 (44) február 2019 (33) január 2019 (36) december 2018 (32) november 2018 (32) október 2018 (50) september 2018 (34) august 2018 (14) júl 2018 (43) jún 2018 (12) máj 2018 (46) apríl 2018 (11) marec 2018 (5) február 2018 (3) január 2018 (4) december 2017 (6) november 2017 (20) október 2017 (24) september 2017 (8) august 2017 (4) júl 2017 (19) jún 2017 (17) máj 2017 (14) apríl 2017 (5) marec 2017 (7) február 2017 (5) január 2017 (2) december 2016 (3) november 2016 (4) október 2016 (6) september 2016 (8) august 2016 (2) júl 2016 (11) jún 2016 (18) máj 2016 (6) apríl 2016 (9) marec 2016 (6) február 2016 (12) január 2016 (3) december 2015 (5) november 2015 (7) október 2015 (8) september 2015 (4) august 2015 (6) júl 2015 (6) jún 2015 (28) máj 2015 (31) apríl 2015 (21) marec 2015 (32) február 2015 (40) január 2015 (18) december 2014 (28) november 2014 (27) október 2014 (37) september 2014 (31) august 2014 (36) júl 2014 (34) jún 2014 (17) máj 2014 (28)